CELEX: 62017TA0166
Language: mt
Date: 2019-01-22 00:00:00
Title: Kawża T-166/17: Sentenza tal-Qorti Ġenerali tat-22 ta’ Jannar 2019 – EKETA vs Il-Kummissjoni (“Klawżola ta’ arbitraġġ — Kuntratt Sensation konkluż fil-kuntest tas-Sitt Programm Qafas — Nefqa eliġibbli — Nota ta’ debitu maħruġa mill-konvenut għall-irkupru tas-somom mħallsa — Affidabbiltà tar-reġistri tal-ħinijiet — Kunflitti ta’ interess”)

18.3.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 103/24
            
         
      Sentenza tal-Qorti Ġenerali tat-22 ta’ Jannar 2019 – EKETA vs Il-Kummissjoni
      (Kawża T-166/17) (1)
      
      ((“Klawżola ta’ arbitraġġ - Kuntratt Sensation konkluż fil-kuntest tas-Sitt Programm Qafas - Nefqa eliġibbli - Nota ta’ debitu maħruġa mill-konvenut għall-irkupru tas-somom mħallsa - Affidabbiltà tar-reġistri tal-ħinijiet - Kunflitti ta’ interess”))
      (2019/C 103/31)
      Lingwa tal-kawża: il-Grieg
      
         Partijiet
      
      
         Rikorrenti: Ethniko Kentro Erevnas kai Technologikis Anaptyxis (EKETA) (Thessaloniki, il-Greċja) (rappreżentanti: V. Christianos u S. Paliou, avukati)
      
         Konvenuta: Il-Kummissjoni Ewropea (rappreżentanti: inizjalment A. Katsimerou, O. Verheecke u J. Estrada de Solà, sussegwentement A. Katsimerou, A. Kyratsou u O. Verheecke, aġenti)
      
         Suġġett
      
      Talba bbażata fuq l-Artikolu 272 TFUE u intiża għall-konstatazzjoni, minn naħa, li d-dejn imsemmi fin-nota ta’ debitu Nru 3241615291 tal-Kummissjoni tad-29 ta’ Novembru 2016, skont liema r-rikorrenti kellha tirrimborsa lilha l-ammont ta’ EUR 197 799,52 mis-sussidju rċevut minnha għal studju fuq proġett ta’ riċerka msejjaħ Sensation huwa, fir-rigward tas-somma ta’ EUR 179 101,34, infondat u, min-naħa l-oħra, li l-ammont kontenzjuż jikkorrispondi ma’ nefqa eliġibbli li r-rikorrenti ma hijiex obbligata li tirrimborsa.
      
         Dispożittiv
      
      
                  1)
               
               
                  Il-Kummissjoni Ewropea hija kkundannata tħallas lil Ethniko Kentro Erevnas kai Technologikis Anaptyxis (EKETA), l-ewwel nett, l-ammont ta’ EUR 19 522,57, li jikkorrispondi ma’ nefqa eliġibbli tal-persunal, miżjud bi spejjeż indiretti li huma relatati miegħu u b’interessi moratorji fuq dan l-ammont fir-rata ta’ 3,50 % sa mit-12 ta’ Mejju 2017 sal-ħlas sħiħ tiegħu; it-tieni nett, interessi moratorji fuq l-ammont ta’ EUR 2 950 fir-rata ta’ 3,50 %, ikkalkulati sa mit-12 ta’ Mejju 2017 sat-28 ta’ Novembru 2017 u, it-tielet nett, interessi moratorji fuq l-ammont ta’ EUR 8 988,21 fir-rata ta’ 3,50 % kkalkulati sa mit-12 ta’ Mejju 2017 sal-ħlas ta’ dan l-ammont fit-2 ta’ Ottubru 2017.
               
            
                  2)
               
               
                  Il-kumplament tar-rikors huwa miċħud.
               
            
                  3)
               
               
                  EKETA għandha tbati l-ispejjeż tagħha stess u disgħin fil-mija tal-ispejjeż tal-Kummissjoni, u l-Kummissjoni għandha tbati għaxra fil-mija tal-ispejjeż tagħha.
               
            
         (1)  ĠU C 151, 15.5.2017.